

**Barnebursdag og feiring på hjemmebane**

Samarbeidsutvalget (SU) har, etter ønske fra foresatte sett litt nærmere på temaet☺



Feir barna med lek. For barna er funksjonen av feiring og gaver at den ene gir noe som den andre kan bli glad for. Den andre lærer å ta imot på en fin måte og takke for gaven. Gjensidighet er noe av det som binder oss sammen som mennesker, enten man er den som gir eller den som mottar. Feiringen handler om: Lærdommen med å gi og få, med det personlige elementet om å kunne gi en gave til sin venn.

**Innspill fra SU til barnebursdag**

Vi har diskutert i SU, samt undersøkt ulike kilder og praksis. Det er et tema som kan diskuteres i det uendelige. Når barna skal på skolen, blir det tydeligere retningslinjer på barnebursdager.

**Foresatte i SU foreslår å ha fokus på takknemlighet og bærekraft, med følgende innspill:**

* Feiring gir en god anledning til dialog med bursdagsbarnet om å vise takknemlighet
* Billigere gaver eller andre løsninger kan være viktig for å inkludere alle barn. Når det kommer til gaver så har de fleste råd til mat og klær, men det er ofte de sosiale aktivitetene barna uteblir fra ved dårligere økonomi.
* Gjenbruk eller hjemmelagde gaver er et bidrag til mindre forbruk og bærekraft. Snakk gjerne med barna om dette, at det er «godt for jorda».
* Et viktig fokus er å lese bursdagskortene fra hver enkelt gjest

Det er vanskelig å komme med tydelig anbefaling, slik skolen ofte gjør om maksbeløp (ofte kontant). For barn i barnehagealder tenker vi at små gaver/oppmerksomhet kan være veldig fint fremfor kontanter. Vi har drøftet og tenkt gaver for en verdi av opptil 50 kroner, men det er opp til de enkelte foresatte å vurdere.

**På temakvelden, for og av foresatte, kom det noen gode innspill etter presentasjon av SU sine innspill:**

* Viktig med god dialog med barnehagen for tips til hvem som bør inviteres, for å sikre tilstrekkelig inkludering.
* Den enkelte familie tilpasser feiringen til barnets alder og personlighet. «Slik feirer vi barnebursdag i vår familie».
* Gave på opptil 50 kroner i verdi. En gave bør ikke overstige 100 kroner. «Små-dill» er stas for barna.
* Bruk gjerne gjenbruksgaver.

Hilsen foreldrerepresentantene i SU, 17. juni 2024